biswa921/hiwiki-latest-pages-articles-raw huggingface dataset:
फ्रांज फॉन लेनबाख़

right|thumb|300px|जर्मन चित्रकार फ्रांज फॉन लेनबाख़
फ्रांज फान लेनबाख़ (Franz Von Lenbach ; १८३६-१९०४) जर्मन चित्रकार। 

इसका जन्म १३ दिसम्बर १८३६ को शोबेन हाउजेन (बवेरिया) में हुआ। आग्सवर्ग तथा म्यूनिख की चित्रदीर्घाओं के निरीक्षण के पश्चात् इसकी रुचि कला की ओर हुई। तत्पश्चात् कुछ काल तक ग्रेफ़्ल की चित्रशाला में कार्य करता रहा। पिलोटी की शिष्याता के पश्चात् 'गड़ेरिये का लड़का' शीर्षक चित्र बनाया। लेनबाख ने जर्मनी के लिए यथार्थवादी आंदोलन की भूमिका प्रस्तुत की। इसकी विशेष ख्याति आकृति चित्रकार के रूप में है तथा उसके प्रसिद्ध आकृतिचित्र हैं - 'बिस्मार्क' तथा 'विलियम प्रथम'।

श्रेणी:चित्रकार
गिल्बर्ट न्यूटन ल्यूइस

thumb|180px|right|गिल्बर्ट न्यूटन ल्यूइस
गिल्बर्ट न्यूटन ल्यूइस (Gilbert Newton Lewis ; सन् १८७५-१९४६) अमेरिका के रसायनज्ञ थे जो सहसंयोजक बंध की खोज एवं इलेक्ट्रान-युग्म के काँसेप्ट देने के लिए प्रसिद्ध हैं। ल्युइस ने ऊष्मागतिकी, प्रकाशरसायन, तथा समस्थानिक विलगन (आइसोटोप सेपरेशन) पर भी काम किया तथा अम्ल और क्षार का कांसेप्ट भी दिया।

ल्युइस का जन्म मैसाचुसेट्स प्रदेश के बोस्टन नगर के पास हुआ था। आप हारवार्ड विश्वविद्यालय के स्नातक थे और यहीं से सन् १८९९ में आपने पी-एच. डी. की डिग्री प्राप्त की।

सन् १९०४ में आप फिलिपीन द्वीप में बाट और मापों के पर्यवेक्षक तथा वैज्ञानिक विभाग में रसायनज्ञ नियुक्त हुए, किंतु एक वर्ष पश्चात् ये मैसाचुसेट्स के इन्स्टिट्यूट ऑव टेक्नॉलोजी की भौतिकी रसायन प्रयोगशाला में अनुसंधान करने लगे। सन् १९१२ में आपकी नियुक्ति कैलिफॉर्निया विश्वविद्यालय (बर्कली) में रसायन के प्रोफेसर तथा कॉलेज के डीन के पद पर हुई। प्रथम विश्वयुद्ध के समय सैनिक सेवा की। इसके बाद ये फिर कैलिफॉर्निया विश्वविद्यालय लौट आए। यहाँ आपने संयोजकता तथा परमाणुओं और अणुओं की संरचना पर तथा रैंडैल के सहयोग से, 'ऊष्मागतिकी तथा रासायनिक पदार्थों की मुक्त ऊर्जा' पर दो महत्वपूर्ण ग्रंथ लिखे।

ल्यूइस ने संयोजकता के आधुनिक सिद्धांत की नींव डाली तथा अम्ल और क्षारक की धारणा को विस्तृत रूप दिया। भारी हाइड्रोजन को आपने ही सर्वप्रथम वियुक्त किया था। आपके अनुसंधानों से जैविक पदार्थों के रंगों तथा प्रतिदीप्ति और स्फुरदीप्ति की जटिल प्रक्रियाओं के समझने में बड़ी सहायता मिली। 

श्रेणी:रसायनज्ञ
याज्ञवल्क्य स्मृति

thumb|right|400px|याज्ञवल्क्य स्मृति की मिताक्षरा टीका और हिन्दी अनुवाद
याज्ञवल्क्य स्मृति धर्मशास्त्र परम्परा का एक हिन्दू धर्मशास्त्र का ग्रंथ (स्मृति) है। याज्ञवल्क्य स्मृति को अपने तरह की सबसे अच्छी एवं व्यवस्थित रचना माना जाता है। इसकी विषय-निरूपण-पद्धति अत्यंत सुग्रथित है। इसपर विरचित मिताक्षरा टीका हिंदू धर्मशास्त्र के विषय में भारतीय न्यायालयों में प्रमाण मानी जाती रही है।

इसके श्लोक अनुष्टुप छंद में हैं - इसी छंद में गीता, वाल्मीकि रामायण और मनुस्मृति लिखी गई है। इसी विषय (यानि धर्मशास्त्र ) पर मनुस्मृति को आधुनिक भारत में अधिक मान्यता मिली है। इसमें आचरण, व्यवहार और प्रायश्चित के तीन अलग अलग भाग हैं।
याज्ञवल्क्य स्मृति में ही सर्वप्रथम महिलाओं के सम्पत्ति के अधिकार का प्रयोग किया गया

 परिचय 
इस स्मृति में 1003 श्लोक हैं। इसपर विश्वरूपकृत 'बालक्रीड़ा' (800-825), अपरार्क कृत याज्ञवल्कीय धर्मशास्त्र निबंध (12वीं शती) और विज्ञानेश्वरकृत मिताक्षरा (1070-1100) टीकाएँ प्रसिद्ध हैं। कारणे का मत है कि इसकी रचना लगभग विक्रम पूर्व पहली शती से लेकर तीसरी शती के बीच में हुई। स्मृति के अंत:साक्ष्य इसमें प्रमाण है। इस स्मृति का संबंध शुक्ल यजुर्वेद की परंपरा से ही था। जिस तरह मानव धर्मशास्त्र की रचना प्राचीन धर्मसूत्र युग की सामग्री से हुई, ऐसे ही याज्ञवल्क्य स्मृति में भी प्राचीन सामग्री का उपयोग करते हुए नयी सामग्री को भी स्थान दिया गया। कौटिल्य अर्थशास्त्र की सामग्री से भी याज्ञवल्क्य के अर्थशास्त्र का विशेष साम्य पाया जाता है। 

याज्ञवल्क्य स्मृति में तीन कांड (अध्याय) हैं-
(१) आचारकाण्ड - इसमें तेरह प्रकरण हैं।
 उपोद्घात-प्रकरणं, ब्रह्मचारिप्रकरणं, विवाह-प्रकरणं, वर्णजातिविवेक-प्रकरणं, गृहस्थ-प्रकरणम्, स्नातवह-प्रकरणम्, भक्ष्याभक्ष्य-प्रकरणम्, द्रव्यशुद्धि प्रकरणम्, दान-प्रकरणम्, श्राद्ध्-प्रकरणम्, गणपति कल्पप्रकरणम्, ग्रहशान्ति-प्रकरणम्, राजधर्म-प्रकरणम्

(२) व्यवहारकाण्ड - इसमें पचीस प्रकरण हैं।
 व्यवहाराध्याये साधाराव्यवहारमातृका, ऋणादानो-पनिधि-साक्षी-लेख्य-दिव्य-दायविभाग-सीमाविवाद-स्वामिपालविवाद-अस्वामिविक्रय-दत्ताप्रदानिक क्रीतानुशया-अभ्युपेत्याशुश्रूषा-संविदव्यतिक्रम्-वेतनादानद्यूत समाह्वय -वाक् पारुष्य-दण्डपारुष्य-साहसविक्रीयासम्प्रदानसम्भूय समुत्थान-स्तेय-स्त्रीसंग्रहण-प्रकरण 

(३) प्रायश्चितकाण्ड - इसमें छः प्रकरण हैं।
 शौचप्रकरणम्, आपद्धर्मप्रकरणम्, वानप्रस्थप्रकरणम्, यति-धर्मप्रकरणम्, प्रायश्चित्त-प्रकरणम्, प्रकीर्ण-प्रयश्चित्तानि

अन्य स्मृति

मनुस्मृति और नारद संहिता इस विषय पर अन्य दो प्रमुख ग्रंथ हैं। चारों आश्रम, दंड, राजा-प्रजा, विवाह जैसे कई विषय इन ग्रंथों में साझा हैं। जहाँ मनुस्मृति ब्राह्मणों को शूद्रों से विवाह करने की आज्ञा देता है, याज्‍वल्क्यस्मृति में इसका निषेध है।

इन्हें भी देखें
मिताक्षरा

 बाहरी कड़ियाँ
याज्ञवल्क्यस्मृति
याज्ञवल्क्य स्मृति, मिताक्षरा सहित
संविधान से पहले न्‍याय का आधार थी याज्ञवल्क्य स्मृति

श्रेणी:हिन्दू धर्मग्रन्थ
श्रेणी:विधि
सेलुलॉइड

right|thumb|300px|सेलुलाइड की गुड़िया (१९५०)
right|thumb|300px|सेलुलाइड से बनीं टेबल टेनिस की गेंदें
सेलुलॉइड (Celluloid) रासायनिक यौगिकों के एक वर्ग का व्यापारिक नाम है जो नाइट्रो सेलुलोजस और कपूर का मिश्रण है पर मिश्रण की तरह यह व्यवहार नहीं करता। यह एक रासायनिक यौगिक की तरह व्यवहार करता है। इसके अवयवों को भौतिक साधनों द्वारा पृथक करना सरल नहीं है। सेलुलाइड में कुछ रंजक (dyes) तथा अन्य चीजें भी मिलाई जातीं हैं। प्रायः माना जाता है कि सेलुलाइड प्रथम थर्मोप्लास्टिक था। सबसे पहले इसका निर्माण १८६२ में 'पार्केसाइन' (Parkesine) के रूप में किया गया था। उसके बाद १८६९ में 'जाइलोनाइट' (Xylonite) बनाया गया। १८७० में इसे ही 'सेलुलाइड' के नाम से पंजीकृत किया गया। 

सेलुलाइड की विशेषता है कि इसे आसानी से मोल्ड किया जा सकता है और वांछित आकार दिया जा सकता है। यह पहला पदार्थ था जिसने हाथी दाँत (ivory) का स्थान लिया। यह अन्यन्त ज्वलनशील है और सरलता से अपघटित (decompose) हो जाता है। इस कारण अब इसका अधिक उपयोग नहीं किया जाता। आजकल इसका उपयोग तेबल टेनिस की गेंद आदि बनाने के काम आता है।

 परिचय 
सेलुलोज के नाइट्रेटीकरण से कई नाइट्रोसेलुलोस बनते हैं। कुछ उच्चतर होते हैं, कुछ निम्नतर। नाइट्रेटीकरण की विधि वही है जो गन कॉटन तैयार करने में प्रयुक्त होती है। इसके लिए सेलुलोस शुद्ध और उच्च कोटि का होना चाहिए। निम्नतर नाइट्रोसेलुलोस ही कपूर के साथ गरम करने से मिश्रित होकर सेलूलॉइड बनते हैं। इसके निर्माण में १० भाग नाइट्रोसेलुलोस के कपूर के ऐल्कोहली विलचन (४ से ५ भाग कपूर) के साथ और यदि आवश्यकता हो तो कुछ रंजक मिलाकर लोहे के बंद पात्र में प्राय: ९० डिग्री से. ताप पर गूँधते हैं, फिर उसे पट्ट पर रखकर सामान्य ताप पर सुखाते हैं।

सेलुलॉइड में कुछ अच्छे गुणों के कारण इसका उपयोग व्यापक रूप से होता है। इसमें लचीलापन, उच्च तन्यबल, चिमड़ापन, उच्च चमक, एकरूपता, सस्तापन, तेल और तनु अम्लों के प्रति प्रतिरोध आदि कुछ अच्छे गुण होते हैं। इसमें रंजक बड़ी सरलता से मिल जाता है। तप्त सेलुलॉइड की तरलता से साँचे में ढाल सकते हैं। ठंडा होने पर यह जमकर कठोर पारदर्शक पिंड बन जाता है। बहुत निम्न ताप पर यह भंगुर होता है और २०० डिग्री से. से ऊँचे ताप पर विघटित होना शुरू हो जाता है। सेलुलॉइड की सरलतापूर्वक आरी से चीर सकते हैं, बरमा से छेद सकते हैं, खराद पर खराद सकते हैं और उन पर पालिश कर सकते हैं। इसमें दोष यही है कि यह जल्दी आग पकड़ लेता है।

बाजारों में साधारणतया दो प्रकार के सेलुलॉइड मिलते हैं, एक कोमल किस्म का जिसमें ३० से ३२ प्रतिशत और दूसरा कठोर किस्म का जिसमें २३ प्रतिशत कपूर होता है। यह चादर, छड़, नली आदि के रूप में मिलता है। इसकी चादरें ०.००५ से ०.२५० इंच तक मोटाई की बनी होती हैं। सेलुलॉइड के सैकड़ों खिलौने, पिंगपौंग के गेंद, पियानो की कुंजियाँ, चश्मों के फ्रेम, दाँत के बुरुशष बाइसिकिल के फ्रेम और मूँठें, छूरी की मूँठें, बटन, फाउंटेन पेन, कंघी इत्यादि अनेक उपयोगी वस्तुएँ बनती हैं।

श्रेणी:थर्मोप्लास्टिक
फ्रांस की सिविल संहिता

right|thumb|250px|फ्रांस के सिविल संहिता का पहला पृष्ट
फ्रांस की सिविल संहिता (फ्रेंच आधिकारिक नाम : Code civil des français) नैपोलियन प्रथम द्वारा १८०४ में फ्रांस में लागू की गयी। इसे 'नैपोलियन कोड' भी कहते हैं। इस संहिता द्वारा जन्म के आधार पर दिये गये विशेषाधिकार बन्द कर दिये गये, इसके तहत धर्म की स्वतंत्रता प्रदान की गयी, तथा इसमें कहा गया कि सरकारी नौकरियाँ उनको मिलें जो सर्वाधिक योग्य हों। 
thumb|right|200px|स्पेयर की प्लैटिनेट ऐतिहासिक म्यूजियम में नेपोलियन कोड
क्रांति से पूर्व फ्रांस में आनेक कानून थे और उनमें परस्पर ‌असंगतियां थी। नेपोलियन ने कानून की एक संहिता तैयार करवाई, जिसे 'नेपोलियन की कानून संहिता' या नेपोलियन कोड कहा जाता है। इस विधि से संहिता के निर्माण में नेपोलियन ने व्यक्तिगत रूचि का प्रदर्शन किया था और उसकी इच्छा अनुसार ही इसका निर्माण हुआ। इस संहिता में कोई नई बात नहीं थी तथापि जिस रूप में उसको प्रस्तुत किया गया था उससे फ्रांस के  कानून को एक नया रूप मिला था। फ्रांस में क्रांति से पहले तथा क्रांतिकाल में बने असंख्य कानूनों को समाप्त कर दिया गया। इस कानून को बनाने में पुरातन एवं नवीन कानूनों का समन्वय किया गया था। जिसमें एक ओर पुराने कानूनों के दोषों को दूर किया गया और दूसरी और क्रांतिकारी समय के नवीन और उपयोगी कानून को सही तरीके से रखा गया।www.divanshugeneralstudypoint.in

जूली की सहायता से खुले में मुकदमे सुनने की व्यवस्था की गई। कानूनों के समक्ष सब की समानता के सिद्धांत को विधि संहिता में स्थान दिया गया। व्यक्तिगत संपत्ति के सिद्धांत को मान्यता दी गई और भूमि पर स्वामी के अधिकार को इतना ठोस बनाया गया, जितना वह पहले कभी नहीं था। किसानों को भूमि छीन जाने का जो भय था वह हमेशा के लिए खत्म हो गया। इसलिए वे नेपोलियन के समर्थक बन गए।

इतिहासकार रॉबर्ट होल्टमैन का मानना है कि यह उन गिने-चुने प्रपत्रों में से एक है जिन्होने संसार पर अपनी छाप छोड़ी है। 
ज्ञातव्य है कि यह यूरोप के किसी देश में लागू होने वाला पहला सिविल कोड नहीं था बल्कि कुछ देशों में इससे पहले भी सिविल कोड लागू हो चुके थे।

नेपोलियन की कानून संहिता उसका स्थाई कार्य सिद्ध हुआ। आज भी फ्रांस में सिविल मैरिज के समय वर वधु को नेपोलियन की संहिता की धाराओं के अनुसार शपथ लेनी पड़ती है। नेपोलियन ने स्वयं इस कानून संहिता के महत्व को स्वीकार करते हुए सेंट हेलेना में एक बार कहा था, 'मेरा वास्तविक गौरव मेरी चालीस युद्धों की विजय में नहीं है, मेरी विधि संहिता ही ऐसी है जो कभी ना मिट सकेगी और चिरस्थाई सिद्ध होगी।'

सन्दर्भ

श्रेणी:विधि
श्टेटीन

thumb|ओल्ड टाउन
thumb|ऐतिहासिक महल - Castle of Pomeranian Dukes
thumb|कला अकादमी - Art Academy of Szczecin
श्टेटीन (Szczecin, Stettin) पोलैंड का मुख्य बंदरगाह है। यह ऑर्डर नदी के बाएँ किनारे पर शैजेसीन की खाड़ी से २७.२ किलोमीटर और बाल्टिक सागर से ६४ किलोमीटर अंदर स्थित है। यह पॉमरेनिया की प्राचीन राजधानी था।

शहर कोट के भीतर सेंट जॉन और सेंट जेम्स के प्रसिद्ध गिरजाघर विद्यमान थे, जो द्वितीय विश्वयुद्ध में नष्ट कर दिए गए। महान् फ्रेडरिक द्वारा निर्मित शहरकोट १८७४ में तोड़ दिया गया, लेकिन उसके विशाल द्वारा अभी भी विद्यमान हैं। प्राचीन नगर का लगभग ८० प्रतिशत और नवीन नगर का लगभग ५० प्रतिशत भाग द्वितीय विश्वयुद्ध में नष्ट हो गया था। यह नगर सन् १६४८ से १७२० तक स्वीडन के अधिकार में रहा, सन् १७२० से १९४५ तक प्रशिया का भाग रहा तथा १९४५ ई॰ को पॉट्सडम संधि के बाद यह पोलैंड में मिल गया। तभी से नगर के पुनर्निर्माण एवं नवीन विकास का कार्य तेजी से नियोजित ढंग पर हो रहा है। यह लोहा इंजिनियरी, वस्त्र, रसायन, सीमेंट, साबुन तेल, कागज और चीनी उद्योग का केंद्र है। यहाँ से चीनी, शराब, खाद्यान्न, आलू एवं आटे का निर्यात किया जाता है तथा लोहा, सोडा, पोटैश, कहवा, कपास, मक्का एवं लकड़ी का आयात किया जाता है।
center|750px|thumb|श्टेटीन का विहंगम दृष्य

बाहरी कड़ियाँ
 Official Website of the City of Szczecin
 Castle of Pomeranian Dukes in Szczecin
 The National Museum in Szczecin
 The Museum of Technology and Transport in Szczecin
 Szczecin Philharmonic
 University of Szczecin
 Art Academy of Szczecin
 Pomeranian Medical University in Szczecin
 West Pomeranian University of Technology
 Maritime University of Szczecin (समुद्री विश्वविद्यालय)
 Solidarity Szczecin–Goleniów Airport

श्रेणी:पोलैंड का भूगोल
श्रेणी:बन्दरगाह
श्रेणी:यूरोपीय नगर
उस्ताख ल सर

right|thumb|300px|उस्ताख ल सर
right|thumb|300px|उस्ताख ल सर द्वारा चित्रित 'रेप ऑफ तमर'
उस्ताख ल सर (Eustache Le Sueur या Lesueur ; १६१७ - १६५५) फ्रांस का चित्रकार और फ्रेंच पेंटिंग अकादमी के संस्थापकों में से एक था। वह उस्ताख ल सर वूएट नामक चित्रकार का शिष्य था और उसी शैली में उसके अधिकतर चित्र बने मिलते हैं। सर्वप्रथम उसने लैंबर्ट होटेल में, कैविनेट दामोर के लिए १६४६-४७ में 'क्यूपिड का इतिहास' चित्रित किया। कैबिनेट देम्यूसेज के लिए भी उसने चित्र बनाए। इनमें रफील तथा पूसाँ की कला का प्रभाव विशेष रूप से दिखाई पड़ता है। सेंट ब्रूनों के जीवन से संबंधित उसके सारे चित्रों में भी पूसाँ का यथेष्ट प्रभाव है। बाद में उसके चित्रों में रफील की कला प्रभावशाली हुई। पेरिस और फ्रांस के अन्य संग्रहालयों में उसके चित्र प्राप्त हैं।

श्रेणी:चित्रकार
जूल बास्तां लापाज

right|thumb|300px|बास्तां-लापाज का आत्मचित्र
thumb|right|300px|बास्तां-लापाज द्वारा का एक चित्र (1882)
जूल बास्तां लापाज (Jules Bastien-Lepage ; 1 नवम्बर 1848 – 10 दिसम्बर 1884), फ्रांस के प्रसिद्ध आकृति चित्रकार तथा ग्रामजीवन के चित्रकार (naturalist painter) थे। 

इनका जन्म १ नवम्बर १८४८ को एक कृषक परिवार में हुआ। यह प्रभाववादी कलाकार थे। इनकी प्रसिद्ध रचनाएँ हैं - 'वसंतागमन', 'भेड़िहारा', 'गेहूँ के खेत' तथा 'भिखारी'। इनके कतिपय श्रेष्ठ आकृतिचित्र है - अपने माता, पिता, पितामह तथा एडवर्ड सप्तम के आकृतिचित्र। इनकी मृत्यु १० दिसम्बर १८८४ दो पेरिस में हुई।

सन्दर्भ

श्रेणी:चित्रकार
श्रेणी:1848 में जन्मे लोग
श्रेणी:१८८४ में निधन
जॉन लाफार्ज

right|thumb|300px|जॉन लाफार्ज
right|thumb|300px|जॉन लाफार्ज द्वारा चित्रित 'यंग गर्ल्स'

जॉन लाफार्ज (John LaFarge ; ३१ मार्च १८३५ - १४ नवम्बर १९१०) अमरीकी चित्रकार। 

उसका जन्म न्यूयार्क नगर में ३१ मार्च १८३५ को हुआ। चित्रकारिता की प्रथम शिक्षा पितामह से मिली। पेरिस में कानून और स्थापत्य का अध्ययन किया। बोस्टन के ट्रिनिटी चर्च की सज्जा में इसका विशेष योग है। न्यूयार्क के संत टामस, संतपीटर पावलिस्ट तथा इनकारनेशन चर्च की खिड़कियों पर इसने चित्र बनाए। १८६९ में अमरीकी कलाकार संघ का प्रधान बना तथा चित्रकला की राष्ट्रीय अकादमी का प्रधान। कला संबंधी कतिपय ग्रंथों का प्रणयन भी किया। इसकी मृत्यु १९१० में हुई।

सन्दर्भ
चित्रकार
लारेंस स्टर्न

right|thumb|300px|लारेंस स्टर्न
लारेंस स्टर्न (Laurence Sterne ; १७१३-१७६८) अंग्रेजी-आयरी उपन्यासकार था। 

 परिचय 
कैंब्रिज में शिक्षा ग्रहण करने के पश्चात् स्टर्न ने अपना जीवन पादरी की तरह बिताया। इस पेशे में उसकी कोई विशेष रूचि नहीं थी। साहित्य की ओर वह बहुत देर से मुड़ा। १७६० में 'दि लाइफ एंड ओपिनियंस ऑव ट्रिस्ट्रैम शैडी, जैट' नामक दो खंडों में उसने एक काल्पनिक नायक ट्रिस्ट्रैम का आधार बनाकर उपन्यास प्रकाशित किए। इससे उसे एकदम प्रसिद्धि मिल गई। वह अपना गिरजाघर छोड़कर भाग गया, यद्यपि वह उसकी नाममात्र सेवा करता रहा। वह इसी उपन्यास के और खंड लिखता गया जो १७६७ में पूरे हुए। इस उपन्यास में तीसरे खंड तक नायक का जन्म नहीं होता। उसमें परिवेश के विस्तृत विवरणयुक्त वर्णन में ही उसने अपनी शक्ति खर्च की है। उसके अगले वर्ष १७६८ में यानी अपनी मृत्यु केषव उसने 'ए सेंटिमेंटल जर्नी थ्रू फ्रांस ऐंड इटैली' (फ्रांस और इटली से होते हुए एक भावपूर्ण प्रवास) प्रकाशित किया। प्रसिद्धिप्राप्ति के बाद उसने स्वयं यह प्रवास किया था, जिसको औपन्यासिक रूप इस ग्रंथ में दिया गया है। इसके साथ ही उसने कई धार्मिक प्रवचन भी लिखे, जो प्रकाशित हुए।

स्टर्न की साहित्यिक विशेषताएँ हैं उसकी अत्यंत व्यक्तिगत शैली। उसमें असंगति, जान बूझकर विषयांतर, अनिश्चित पात्र, अनिर्दिष्ट घटनाएँ आदि विचित्रताएँ होती है। विसंगति जैसे उसकी रचना का मूल स्वर है। वह अपने उपन्यास में भी कोई कथानक लेकर नहीं चला है। सब कुछ यों ही चलता है। विचित्र सनकी किस्म के पात्र एक के बाद एक चले आते हैं। उनमें कोई शृंखलाबद्धता या पूर्वायोजन नहीं। उसकी भावुकता भी जान बुझकर बढ़ी चढ़ी, अतिरंजित लगती है। अट्ठारहवीं शताब्दी की अतिबौद्धिकता के विरोध में सटर्न के विद्रोह का एक लक्षण यह भावुकता है। स्टर्न ने बहुत कुछ रैबेले नामक फ्रांसीसी लेखक के अनुकरण में यह शैली अपनाई है। रैबेले में अधिक उन्मुक्तता और रूढ़ नीतिबंधनों के प्रति विद्रोह है, स्टर्न में उतनी नहीं। स्टर्न की नकल बाद के कई लेखकों ने की। पर वैसी शैली पुन: और कोई नहीं पा सका।

स्टर्न का स्थान अंग्रेजी साहित्य में, उपन्यसकार के नाते या प्रवास वर्णनकार के नाते कोई बहुत बड़ा नहीं है। परंतु अंग्रेजी गद्य में एक नई विद्या, एक नई दिशा देने में स्टर्न बहुत सफल रहा। बाद के पत्रकारों ने उसकी टेकनीक को अपनाया। स्टर्न की वर्णनशक्ति अद्भुत थी; और न कुछ को भी वह बहुत रोचक बना देता था। भाषा पर प्रभुत्व, वक्तृतामयी वाग्मिता के साथ-साथ अपने परिवेश का बहुत सूक्ष्म अवलोकन स्टर्न की अपनी क्षमताएँ और विशेषताएँ हैं।

श्रेणी:अंग्रेजी साहित्यकार
लिख्टेंश्टाइन

लीख़्टेनश्टाइन (जर्मन: Fürstentum Liechtenstein) पश्चिमी यूरोप में स्थित एक छोटा लैंडलॉक देश है। इसकी सीमा पश्चिम और दक्षिण में स्विटजरलैंड और पूर्व में आस्ट्रिया से मिलती है। महज 160 वर्ग किमी (करीब 61.7 वर्ग मील) वाले इस देश की आबादी करीब 35,000 है। यहां की राजधानी वादुज और सबसे बड़ा शहर श्चान है। 

लीख़्टेनश्टाइन दुनिया का जर्मन भाषी इकलौता अल्पाइन राज्य है, जो पूरी तरह से आलप्स पर स्थित है। यह इकलौता जर्मनभाषी राज्य है, जिसकी सीमा जर्मनी से नहीं मिलती है। यह संवैधानिक राजशाही है, जो 11 निगम इकायों में विभाजित है। पर्वतीय भू-संरचना की वजह से लीख़्टेनश्टाइन शीत खेलों के लिए लोकप्रिय स्थल है। मजबूत वित्तीय व्यवस्था वाले इस देश को कर के मामले में स्वर्ग माना जाता है। यह यूरोपीय मुक्त व्यापार संगठन का सदस्य है, लेकिन यूरोपीय संघ का हिस्सा नहीं है।

इसकी पश्चिमी सीमा पर राइन नदी बहती है। यहाँ के निम्न प्रदेश का वार्षिक औसत ताप लगभग ८डिग्री सें. रहता है। यहाँ की वार्षिक औसत वर्षा ३५ इंच होती है और लगभग ३५ दिन हिमपात भी होता है। 

यहाँ की राजधानी फाडूट्स (Vaduz) है, लिख्टेंश्टाइन की प्रमुख भाषा जर्मन है। यहाँ ईसाई धर्म प्रमुख है। राइन घाटी में मक्का एवं अन्य खाद्यान्न, आलू तथा बगीचों में उत्पन्न होनेवाली फसलें उगाई जाती हैं। अंगूर एव फलों का भी उत्पादन होता है। राज खनिजों से रहित है। उद्योगों में संगणक यंत्र, चश्मे के कांच, माइक्रोमीटर, सिलाई की मशीनों की सूइयाँ, बुनाई की मशीनें एवं कपड़े का कुछ मात्रा में उत्पादन होता है।
left|thumb|300px|लिख्टेंश्टाइन की स्थिति

 सन्दर्भ 

श्रेणी:यूरोप के देश
श्रेणी:स्थलरुद्ध देश
श्रेणी:जर्मन-भाषी देश व क्षेत्र
माक्स लीबरमान

right|thumb|300px|माक्स लीबरमान
माक्स लीबरमान (Max Liebermann ; १८४७-१९३५) जर्मन चित्रकार और खुदाई कला (Impressionism) का कारीगर था।

 परिचय 
माक्स लीबरमान बर्लिन के एक यहूदी बैंकर के घर जन्मा था। पहले उसने बर्लिन विश्वविद्यालय से कानून एवं दर्शन की शिक्षा ली। किन्तु बाद में १८६९ में वीमर (Weimar) में तथा १८७२ में पेरिस में चित्रकला की शिक्षा ली। उसने १८७६-७७ में नीदरलैण्ड्स में भी चित्रकला की शिक्षा ली। 

लीबरमान बर्लिन में ही रहता था। स्टेप्फेड का वह शिष्य था। विमर के स्कूल ऑव आर्ट में १८६८ ई. तक उसने अध्ययन किया। सन् १८७३ से १८७८ में उसने प्रभाववादी दृष्टि अपनी कृतियों में अपनाई थी। इसके बनाए गए विल्स के ग्रामीण दृश्यों, हॉलैंड के खेतों और जर्मनी के कारखानों के दृश्य के चित्रों पर जे. इजरायल्स के चित्रों का प्रभाव लगता है। 'सन बुनकर', 'स्त्री और बकरियाँ', 'वृद्ध का आश्रयस्थान' आदि कृतियाँ प्रसिद्ध है। इसके कुछ चित्र बर्लिन नेशनल आर्ट गैलरी में रखे हैं। 

श्रेणी:चित्रकार
भूपेन्द्र सिंह

भूपेन्द्र सिंह (अंग्रेजी: Bhupinder Singh (musician), जन्म: 8 अप्रैल 1939 पटियाला) मुम्बई मे 83 वर्ष की आयु मे 18 जुलाई 2022 की आपका स्वर्गवास हो गया ।

आप हिन्दी फ़िल्मों के पार्श्वगायक एवं संगीतकार थे। भारत में जन्मे भूपेन्द्र सिंह बहुत अच्छा गिटार भी बजाते थे। उनकी पत्नी मिताली सिंह भी एक गायिका हैं। दोनों पति-पत्नी ने मिलकर संगीत के क्षेत्र में विशेष रूप से गज़ल-गायिकी में पर्याप्त ख्याति अर्जित की  नाम गुम जायेगा चेहरा ये बदल जायेगा , मेरी आवाज हि पहचान है गर याद रहे, - किनारा फिल्म का यह गीत खूब प्रसिद्द हुवा था ।

म्थना ।

 प्रारम्भिक जीवन 
भूपेन्द्र सिंह का जन्म ब्रिटिश राज के दौरान पंजाब प्रान्त की पटियाला रियासत में 8 अप्रैल 1939 को हुआ था। उनके पिता प्रोफेसर नत्था सिंह पंजाबी सिख थे। यद्यपि वे बहुत अच्छे संगीतकार थे लेकिन मौसिकी सिखाने के मामले में बेहद सख्त उस्ताद थे। अपने पिता की सख्त मिजाजी देखकर शुरुआती दौर में बालक भूपिन्दर को संगीत से नफ़रत सी हो गयी थी। एक वह भी जमाना था जब भूपिन्दर संगीत को बिल्कुल भी पसन्द नहीं करता था।
 कैरियर 
धीरे-धीरे भूपिन्दर में गज़ल गायन के प्रति रुचि जागृत हुई और वह अच्छी गज़लें गाने लगा। शुरू-शुरू में भूपेन्द्र नें आकाशवाणी पर अपना कार्यक्रम पेश किया। आकाशवाणी पर उसकी प्रस्तुतियाँ देखकर दूरदर्शन केन्द्र, दिल्ली में उसे अवसर मिला। वहीं से उसने वायलिन और गिटार भी सीखा। सन् 1968 में संगीतकार मदन मोहन ने आल इण्डिया रेडियो पर उसका कार्यक्रम सुनकर दिल्ली से बम्बई बुला लिया। सबसे पहले उसे फ़िल्म हकीकत में मौका मिला जहाँ उसने "होके मजबूर मुझे उसने बुलाया होगा" गज़ल गायी। यद्यपि यह गज़ल तो हिट हुई लेकिन भूपेन्द्र सिंह को इससे कोई खास पहचान नहीं मिली। हालांकि वह कम बजट की फ़िल्मों के लिये बराबर गाते रहे।

इसके बाद भूपेन्द्र ने स्पेनिश गिटार और ड्रम पर कुछ गज़लें पेश कीं। इससे पूर्व वे 1968 में अपनी लिखी और गायी हुई गज़लों की एलपी ला चुके थे। परन्तु इस नये प्रयोग को जब उन्होंने दूसरी एलपी में पेश किया तो सबका ध्यान उनकी ओर आकर्षित हुआ। इसके बाद "वोह जो शहर था" नाम से 1978 में जारी तीसरी एलपी से उन्हें खासी शोहरत मिली। गीतकार गुलज़ार ने इस एलपी के गाने 1980 में लिखे थे।

 व्यक्तिगत जीवन 
thumb|भूपेन्द्र सिंह अपनी पत्नी मिताली सिंह के साथ एक गाने की रिहर्सल करते हुए
1980 के दशक में भूपेन्द्र सिंह ने बाँगलादेश की एक हिन्दू गायिका मिताली सिंह से शादी कर ली। उसके बाद उन्होंने पार्श्वगायकी से सम्बन्धविच्छेद कर लिया। मिताली-भूपेन्द्र सिंह के नाम से युगल गायिकी में उन्होंने कई अच्छे कार्यक्रम पेश किये जिनसे उनकी शोहरत को चार चाँद लग गये। लेकिन जैसा उन्होंने स्वयं कहा है "कभी किसी को मुकम्मल जहाँ नहीं मिलता" उन दोनों के कोई सन्तान नहीं हुई। 
 बेहतरीन नग्मे 
भूपेन्द्र सिंह के गाये हुए बेहतरीन यादगार गीत व गज़ल इस प्रकार हैं:

 दिल ढूँढता है,
 दो दिवाने इस शहर में, 
 नाम गुम जायेगा, 
 करोगे याद तो,
 मीठे बोल बोले, 
 कभी किसी को मुकम्मल जहाँ नहीं मिलता, 
 किसी नज़र को तेरा इन्तज़ार आज भी है
 दरो-दीवार पे हसरत से नज़र करते हैं,खुश रहो अहले-वतन हम तो सफर करते हैं

 सन्दर्भ 

 इन्हें भी देखें
 आन्दोलन (1977 फ़िल्म)

 बाहरी कड़ियाँ
 
 हिन्दी गीतमाला
 अधिकृत वेबसाइट
 दरो-दीवार पे हसरत से नज़र करते हैं- जेम्स बांड/रफ़ीक खाँ का वीडियो 

श्रेणी:गायक
श्रेणी:हिन्दी फ़िल्म संगीतकार
श्रेणी:२०२२ में निधन
मालोजी भोंसले

मालोजी भोंसले (लगभग १५५०-१६२० ई०) शाहजी के पिता तथा ख्यातिलब्ध छत्रपति शिवाजी के पितामह थे।

 प्रारंभिक जीवन 
मालोजी का जन्म १५५२ में पुणे के आसपास हिंगनी बेर्दी और देवलगाँव गाँवों के एक पाटिल (प्रमुख) बाबाजी भोंसले (मृत्यू - १५९७) के यहाँ हुआ था। यह परिवार भोंसले क्षत्रिय मराठा समाज वंश है। मालोजी का एक छोटा भाई था, विठोजी।२७ वर्ष की अवस्था में वे सिंधखेड के लखूजी जाधव  के अधीन, जो अहमदनगर के निजामशाही राज में उच्च पदाधिकारी थे, एक पद पर नियुक्त हो गए। सौभाग्य से मालोजी को अकस्मात् एक स्थान पर गड़ा हुआ धन प्राप्त हो गया। जिससे उन्होंने अपनी सेना में बहुत से युवक सिलहदारों को भरती कर लिया। अपने साहस, वीरता और सैनिक पराक्रम से उन्होंने यथेष्ट ख्याति अर्जित कर ली और समाज में अपने पुराने स्वामी लखूजी जाधव के समकक्ष स्थान प्राप्त कर लिया। अब उन्होंने लखूजी से अनुरोध किया कि वे अपनी पुत्री जीजाबाई का विवाह उनके पुत्र शाहजी से कर दें। इसका प्रस्ताव उन्होंने एक बार पहले भी किया था किंतु उस समय लखूजी ने उसे ठुकरा दिया था, पर अब उन्हें प्रतिष्ठित स्थिति में देखकर लखूजी ने सहर्ष इसकी स्वीकृति दे दी।

निजामशाही वंश को कुछ सीमा तक पुनरधिष्ठित कराने में मालोजी ने प्रसिद्ध सेनानी और राजनेता मलिक अंबर की सहायता की, जिसके बदले में उन्हें पूना और सुपे क्षेत्र की जागीर के रूप में भेंट कर दिए गए।

उन्होंने वेरूल के धृष्णेश्वर मंदिर का जीर्णोद्वार कराया, जैसा एक अभिलेख से प्रकट होता है। उन्होंने सातारा में स्थित शिखर शिंगणापूर नामक स्थान पर एक तालाब बनवाया जिससे वहाँ के निवासियों को यथेष्ट मात्रा में पेय जल की उपलब्धि हो सके।

श्रेणी:भारत के शासक
श्रेणी:भारत का इतिहास
मासाच्चो

right|thumb|300px|आदम का निष्कासन (TheExpulsionOfAdamAndEveFromEden)
मासाच्चो (Masaccio ; इतालवी उच्चारण : [maˈzattʃo] ; २१ दिसम्बर १४०२ - १४२८) इटली का चित्रकार था। इसे इतालीय चित्रकला का पुनरुद्धारक भी कह सकते हैं। इसकी अधिकांश रचनाएँ नष्ट हो चुकी हैं और जो बचा है वह अच्छी अवस्था में नहीं है।

मासाच्चो का जन्म २१ दिसम्बर १४०२ फलोरेंस के निकट एक गाँव में हुआ। इसकी प्रारम्भिक रचनाएँ - 'कुमारी संत ऐन और बालक' तथा 'कुमारी एन्थ्राोंड और दो संत'। इसका महत्वपूर्ण चित्र है- 'आदम का निष्कासन।' इसकी रचनाओं ने इटली के कलाजगत् में क्रांति ला दी थी। १४२८ में यह रोम गया और वहीं कुछ काल पश्चात् इसकी मृत्यु हो गई।

श्रेणी:चित्रकार
पराशर

अन्य उपयोगों के लिए पराशर (बहुविकल्पी) देखें।

पाराशर ब्राह्मणों में विश्व के सर्वोत्तम और सर्वश्रेष्ठ गोत्र है जो की सनाद्य ब्राह्मणों का गोत्र है। इस गोत्र के लोग ज्‍योतिषीय गणनाएं न भी करें तो भविष्‍य देखने के प्रति और परा भौतिक दुनिया के प्रति अधिक झुकाव रखने वाले लोग होते हैं। 
भारद्वाज और कश्‍यप गोत्र की तुलना में ये लोग समस्‍याओं के समाधान एक साथ और स्‍थाई ढूंढने की कोशिश करते हैं और अधिकतर सांसारिक समस्‍याओं से पलायन करते हैं। ऐसे में परा से इन लोगों का अधिक संपर्क होता है। इसी कारण ओमेन में भी इन लोगों को अच्‍छा हाथ होता है।

श्रेणी:गोत्र
श्रेणी:ज्योतिष
पराशरी शब्द भी इसी गोत्र से संभंधित है!
पाराशर गोत्र का नाम महारिशी पराशर से आया है जो की महाऋषि वशिष्ठ के पौत्र हैं। ऋषि पाराशर ज्योतिष विद्या के पिता माने जाते हैं जिन्होंने पूरे विश्व के समस्त ज्योतिष ग्रंथ लिखे हैं और उनके अनंत ज्ञान के चलते समस्त संसार उनको विश्व के सबसे विद्वान ऋषियों में मानते हैं। कहा जाता है इनके बचपन में ही उनके पिता की हत्या एक राक्षस द्वारा किए जाने के चलते वे अपने दादाजी महारिषि वशिष्ठ से ही ज्ञान प्राप्त किया और असंख्य कलाओं में निपुड़ थे जिसके चलते वे भविष्य की घटनाओं का सटीक अंकल कर पाते और इसी प्रकार उन्होंने ज्योतिष विद्या को आम जनता के लिए जन्म दिया और आज समस्त ज्योतिष पुरान पराशर ऋषि की ही देन हैं। पाराशर ऋषि अपने पूर्वज भगवान परशुराम की ही तरह असंख्य ज्ञान, वीरता के साथ ही साथ क्रोध के कारण भी जाने जाते थे, जिन्होंने बड़े होने के बाद समस्त ज्ञान अर्जित करने के बाद एक बार अपने दादाजी से उनके पिताश्री को एक राक्षस द्वारा मारे जाने का सत्य सुनने के बाद इतने क्रोधित हुए जिससे वे अपने समस्त योग विद्या के साथ एक हवन करने बैठ गए जिससे वे अकेले ही मात्र एक हवन से विश्व के सारे रक्षाशो का सर्वनाश होने लगा, परंतु उनके दादाजी, अन्य ऋषियों और अंत में भोलेनाथ द्वारा समझाए जाने पर उन्होंने यज्ञ रोका और शांत हुए। पाराशर ऋषि के इकलौते पुत्र ऋषि वेद व्यास जी उनके शिष्य बने और एक महान ऋषि बने को एक महान शैविक और वैष्णव बने जिन्होंने भगवान की कृपा से सनातन हिंदू विश्व के सारे वेद, पुरान, उपपुराण, महाभारत और भागवत कथा लिखी। वेद व्यासजी के पुत्र सुखदेवजी जिन्होंने राजा परीक्षितजी को भागवत कथा का ज्ञान दिया और सनत सनंदन सनत कुमारों के साथ समस्त संसार में भागवत कथा का ज्ञान दिया। ऋषि वेदव्यास जी ने अपनी योग पाया से पांडू, धृतराष्ट्र और विदुर को भी जन्म दिया था, जिनमें पांडू पांडवो के पिता थे और धृतराष्ट्र कौरवों के पिता थे।
डेविड लिविंग्स्टन

right|thumb|300px|डेविड लिविंग्स्टन
डेविड लिविंग्स्टन (David Livingstone ; १८१३-१८७३) स्कॉटलैण्ड का चिकित्सा-मिशनरी तथा अफ्रीका महाद्वीप की साहसी यात्रा करने वाला था। 

 परिचय 
लेविंग्स्टन का जन्म स्कॉटलैंड में ग्लासगो के निकट ब्लेंटायर नामक स्थान पर १९ मार्च को हुआ था। उसके पिता चाय के व्यापारी थे और धर्मप्रचार में बहुत रुचि रखते थे। डेविड को बाल्यकाल से ही विज्ञान और यात्रा संबंधी पुस्तकों में बहुत रुचि थी। दस वर्ष की अवस्था में उसे स्थानीय कपड़े की मिल में काम करने भेजा गया, परंतु इस कार्य में उसका मन न लगा। ग्लास्गो विश्वविद्यालय में शिक्षा प्राप्त करने के पश्चात् वह धर्मप्रचारक बना।

१८४० ई. में ८ दिसम्बर को उसने इंग्लैंड से दक्षिण अफ्रीका के लिए प्रस्थान किया। वहाँ पहुँचकर उसने अफ्रीका की भूमि तथा वनस्पति आदि का वर्णन लिखा। उसने वहाँ के निवासियों को खेती करना सिखाया। कालाहारी के मरुस्थल को पार करके उसने १८४९ ई. में नगामी झील का पता लगाया। अपने स्वास्थ्य की परवाह न करके उसने ज़ेबेसी नदी के उत्तरी भाग की यात्राप्रारंभ की और दक्षिण अफ्रीका के पश्चिमी समुद्रतट पर पहुँच गया। इसके पश्चात् उसने विक्टोरिया झरने का पता लगाया। १८५६ ई. के अंत में वह इंग्लैंड लौटा। वहाँ उसका बहुत सम्मान हुआ। १८५८ ई. में वह दूसरी बार दक्षिण अफ्रीका गया। १८६२ ई. में वहीं उसकी पत्नी की मृत्यु हो गई किंतु उसने साहस न छोड़ा और न्यासा झील का पता लगाकर १८६४ में वह इग्लैंड लौटा। वह एक बार फिर दक्षिण अफ्रीका गया। इस बार बहुत दिनों तक उसके कोई समाचार न मिले। अंत में स्टैनले ने उसका पता लगाया। फिर दोनों ने टैगैनिका झील और नील नदी के उद्गम स्थान का पता लगाया। रोगों के कारण दक्षिण अफ्रीका में ही १ मई १८७३ को उसकी मृत्यु हो गई। 

वह एक दयालु मनुष्य था जो अफ्रीका के निवासियों का जीवन सुधारना चाहता था। इसी भावना से प्रेरित होकर उसने अनेक कष्ट सहकर भी अफ्रीका के अज्ञात प्रदेशों की खोज की।

श्रेणी:इंग्लैण्ड के मिशनरी
जोसेफ लिस्टर

right|thumb|250px|जोसेफ लिस्टर
जोसेफ लिस्टर, प्रथम बैरन (Joseph Lister, first Baron, सन् १८२७-१९१२), अंग्रेज शल्यचिकित्सक तथा पूतिरोधी शल्यकर्म (antiseptic surgery) के जन्मदाता थे।

''''== परिचय ==
जोसेफ लिस्टर का जन्म अपटन (एसेक्स) नामक ग्राम में हुआ था। इनके पिता जोसेफ़ जैक्सन लिस्टर ने अवर्णक लेंस तथा संयुक्त सूक्ष्मदर्शी में उन्नति कर, प्रकाशीय विज्ञान के क्षेत्र में नाम कमाया था। पुत्र ने लंदन के यूनिवर्सिटी कॉलेज से चिकित्सा शास्त्र में एम.बी. तथा एफ.आर.सी.एस. की उपाधियाँ सन् १८५२ में प्राप्त की। सन् १८५३ में इन्होंने एडिनबरा में जैम्स साइम नामक प्रसिद्ध शल्य चिकित्सक के अधीन काम करना आरंभ किया। सन् १८५६ में इन्होंने साइम की पुत्री से विवाह किया और राजकीय अस्पताल में सहायक सर्जन नियुक्त हुए।

विद्यार्थी अवस्था में ही लिस्टर ने सर्वप्रथम सिद्ध किया था कि चक्षुओं की परितारिका में दो भिन्न पेशियाँ होती हैं, जिनमें से एक तो पुतली को फैलाकर बड़ा तथा दूसरी संकुचित कर छोटा कर देती है। सन् १८५३ में आपने चर्म की अनैच्छिक पेशियों पर एक ग्रंथ प्रकाशित किया। सन् १८५७ में इन्होंने शोथ की प्रारंभिक अवस्था में सूक्ष्म रक्तवाहिनियों के कार्य तथा विविध उत्तेजकों के, इन पर और ऊतकों पर प्रभाव का दिग्दर्शन कराया। घावों में इन घटनाओं का विवेचन भी किया। सन् १८५९ में आपने एक लेख द्वारा मेढक के चर्म में वर्णपरिवर्तन की क्रिया पर प्रकाश डाला। इससे शोथ की प्रारंभिक अवस्था के परिवर्तनों का भी स्पष्टीकरण हुआ। इन विशिष्ट अनुसंधानों के अतिरिक्त लिस्टर ने शल्य चिकित्सा में क्रांतिकारी विधियों का आविष्कार तथा प्रचलन किया।

सन् १८६० में लिस्टर ग्लासगो विश्वविद्यालय में शल्य चिकित्सा के प्रोफेसर तथा कुछ ही समय पश्चात् राजकीय अस्पताल में शल्य चिकित्सक नियुक्त हुए। इस समय संवेदनहारी पदार्थों का आविष्कार कुछ वर्ष पूर्व हो जाने के कारण, बड़ी तथा दीर्घकालीन शल्यक्रियाएँ की जाने लगी थीं, जिनके पश्चात् रोगी में प्राय: भयानक सेप्टिक अवस्था उत्पन्न हो जाती थी। ग्लासगो का लिस्टरवाला अस्पताल इस संबंध में बदनाम था। इस विषय में चिंता करते हुए लिस्टर का ध्यान लुई पास्ट्यर के अनुसंधान की ओर गया। पास्ट्यर ने सिद्ध किया था कि हवा और धूल से लाए सूक्ष्म जीवों के कारण ही वस्तुएँ सड़ती है। इसी सिद्धांत के आधार पर लिस्टर ने ऐसे उपायों और द्रव्यों का उपयोग आरंभ किया जो इन सूक्ष्म जीवों को घाव में तथा उसके निकट मारकर उनका प्रभाव न होने दें। इस प्रकार इन्होंने शल्य चिकित्सा में न केवल पूतिदोषरोधी (antiseptic) वरन् अपूतिदोषी (aseptic) सिद्धांत का प्रतिपादन किया।

लिस्टर का अन्य महत् अनुसंधान कार्य घावों को सीने और धमनियों को बाँधने के लिए उपयुक्त तंतु के बारे में था। तब तक इस कार्य के लिए रेशम, या सन का डोरा काम में आते थे। इन पदार्थों को शरीर अवशोषित नहीं कर पाता था और इससे अनेक बार घातक द्वितीयक रक्तस्राव उत्पन्न हो जाता था। लिस्टर ने इस काम के लिए ताँत (catgut) को चुना, जो अवशोषित हो जाता है। ताँत की पुष्टता को हानि पहुँचाए बिना उसे विसंक्रमित (disinfect) करने की विधि की खोज में कई वर्ष लगे। लिस्टर के इन अनंसुधानों के कारण पेट, छाती और मस्तिष्क की शल्य चिकित्सा संभव हो गई।

सन् १८९५ से १९०० तक आप रॉयल सोसायटी के अध्यक्ष रहे। बैरन की उपाधि देकर आपको अभिजात वर्ग में सम्मिलित किया गया तथा सन् १९०९ में आपको 'ऑर्डर ऑव मेरिट' मिला। लिस्टर इंस्टिट्यूट ऑव मेडिसिन को लिस्टर के नाम से संयुक्त कर आपको सम्मानित किया गया। अपनी प्रतिभा से विश्व के प्राणियों का उपकार करनेवाले इस वैज्ञानिक ने ८५ वर्ष की दीर्घायु तक मानव सेवा की।

श्रेणी:शल्यचिकित्सक
प्रकाशीय सूक्ष्मदर्शी

right|thumb|300px|प्रकाशीय सूक्ष्मदर्शी
प्रकाशीय सूक्ष्मदर्शी (optical microscope) वे सूक्ष्मदर्शी हैं जो दृष्य प्रकाश तथा लेंसों का उपयोग करके छोटी वस्तुओं का की बड़ी छबि बनाते हैं। सबसे पहले ये ही सूक्ष्मदर्शी विकसित किए गये। वर्तमान समय में प्रयुक्त संयुक्त सूक्ष्मदर्शी (कम्पाउण्ड माइक्रोस्कोप) का आविष्कार १७वीं शताब्दी में हुआ था। मूलभूत प्रकाशीय सूक्ष्मदर्शी बहुत ही सरल युक्ति है किन्तु बहुत सी जटिल डिजाइनों वाले प्रकाश-सूक्ष्मदर्शी भी हैं जो रिजोल्युशन या कांट्रास्ट बढ़ाने के उद्देश्य से बनाये गये हैं।

प्रकाशीय सूक्ष्मदर्शी द्वारा निर्मित छबि को प्रकाश-संवेदी कैमरों द्वारा जतन किया जा सकता है।

प्रकाशीय सूक्ष्मदर्शी से भिन्न सूक्ष्मदर्शी भी हैं जो दृष्य प्रकाश नहीं प्रयोग करते, जैसे स्कैनिंग इलेक्ट्रान सूक्ष्मदर्शी, ट्रांसमिशन इलेक्ट्रान सूक्ष्मदर्शी आदि।

 इन्हें भी देखें
इलेक्ट्रॉन सूक्ष्मदर्शी
सूक्ष्मदर्शन (माइक्रोस्कोपी)

श्रेणी:सूक्ष्मदर्शी यंत्र
ग्लासगो विश्वविद्यालय

ग्लास्गो विश्वविद्यालय ) अंग्रेजी बोलने वाले दुनिया में चौथा सबसे पुराना विश्वविद्यालय और स्कॉटलैंड के चार प्राचीन विश्वविद्यालयों में से एक है। विश्वविद्यालय 1451 में स्थापित किया गया था और विभिन्न निकायों द्वारा संकलित तालिकाओं में अक्सर दुनिया के शीर्ष 100 विश्वविद्यालयों में इसे स्थान दिया गया है।QS World University Rankings - 2012 . Top Universities (2012-12-19). Retrieved on 2013-07-17.Education UK Profile . Retrieved 20 जून 2007.
मुख्य भवन के पूर्व में स्थित आँगन|thumb

 उल्लेखनीय पूर्व छात्र 

 सन्दर्भ
दौलतराव शिंदे

व़कील मुत्लक़ आमीर अल उमरा महाराजा श्रीमंत दौलत राव सींदिया महादर सरना (१७७९ ई. - सन् १८२७ ई.) ग्वालियर के महाराजा थे। उन्होने १७९४ से १८२७ तक अपनी मृत्यु तक शासन किया।

thumb|right|महाराजः श्रीमंत दौलत राव़ सींदिय्ह की शाही सील

 परिचय 
महादजी शिंदे की मृत्यु के पश्चात् उसका दत्त्क पुत्र दौलतराव १४ वर्ष की अपिरपक्व अवस्था में उसका उत्तराधिकारी बना। एक तो वह प्रकृति से उद्धत तथा अदूरदर्शी था; दूसरे नीम चढ़े करेले की तरह उसे कुसंगति भी बाजीराव जैसे धूर्त और शर्जाराव जैसे नृशंस व्यक्तियों की मिली। फलत: पारस्परिक विग्रह से प्रताड़ित महाराष्ट्र और भी द्रुतगति से पतनोन्मुख हुआ। पेशबा माधवराव की मृत्यु पर उत्तराधिकार के प्रश्न के लेकर नाना फड़निस, बाजीराव, शिंदे, तथा तथा होल्कर में पारस्परिक कुचक्र चल निकले। इसी समय दौलतराव, शर्जाराव जिसकी पुत्री बैजाबाई से उसका विवाह हुआ, के संपर्क में आया। दौलतराव, बाजीराव तथा शर्जाराव का गुट्ट बना। इन्होनें नाना फड़नवीस को बंदी बनाया तथा होल्कर की उत्तराधिकार समस्या में हस्तक्षेप किया। तज्जनित युद्ध में दौलतराव तथा पेशवा की समिलित सेना की यशवंतराव होल्कर द्वारा पूर्ण पराजय हुई। वयोवृद्ध राजनीतिज्ञ नानाफडनवीस की मृत्यु से महाराष्ट्र संघ पर रहा सहा नियंत्रण हट जाने के कारण उसका पतन अवश्यंभावी हो गया। द्वितीय आंग्ल-मराठा-युद्ध में अंगरेजों द्वारा परास्त हो दौलतराव सुर्जीअर्जन गाँव की संधि करने के लिए विवश हुआ, जिससे उसके राज्य का यथेष्ट भाग अँगरेजों को समर्पित हुआ। अंतिम आंग्ल-मराठा-युद्ध के पूर्व लार्ड हेस्टिग्ज ने कूटनीति द्वारा दौलतराव को पिंडारियों से विलग कर, उसके विरुद्ध सहायता प्रदान करने के लिए मजबूर किया, जिससे उसकी शक्ति क्षीणतर हो गई। युद्ध में महाराष्ट्र साम्राज्य के ही विध्वस्त हो जाने के कारण, दौलतराव पंगुशक्ति रह गया। 1827  में उसकी मृत्यु हो गई।

 सन्दर्भ ग्रन्थ 
 हिस्ट्री ऑफ दि मराठाज - ग्रांट डफ; 
 दि न्यू हिस्ट्री ऑव दि मराठाज - जी.एस. सरदेसाई; 
 पूना रेजिडेन्सी करेस्पांडेंस वॉल्यूम क्ष्क्ष्क्ष्; 
 दौलतराव सिंधिया ऐंड नॉर्दर्न इंडियन अफेयर्स (१७९४-१७९९) - एडिटेड बाई डॉ॰ जदुनाथ सरकार; 
 दौलतराव सिंधिया ऐंड नार्दर्न इंडियन अफेयर्स - एडिटेड बाई डॉ॰ रघुबीरसिंह; 
 फाल ऑव दि मुगल एंपायर - डॉ॰ जदुनाथ सरकार; 
 मराठा अणि इंग्राज - एन.सी. केलकर।
 

श्रेणी:भारत का इतिहास
श्रेणी:भारत के शासक
ओकी द्वीपसमूह

right|thumb|300px|ओकी द्वीपसमूह
ओकी द्वीपसमूह (Oki Islands (隠岐諸島 Oki-shotō?, or 隠岐群島 Oki-guntō)) शिमाने द्वीपसमूह के अंग हैं जो जापान के अधिकार में हैं। इनमें एक बड़ा द्वीप है जिसे 'डोगो' कहते हैं तथा तीन छोटे-छोटे द्वीप, चिबूरीशिमा, निशीनोशिमा और नाकानोशिमा हैं जिन्हें सामूहिक रूप से 'डोज़िन' कहा जाता है। 

इनका कुल क्षेत्रफल ३४६.१ वर्ग किलोमीटर है। कुल तटीय लंबाई १३० मील है। डोगो द्वीप का प्रमुख नगर सैगो है जो शिमाने द्वीप के सकाई बंदरगाह से ४० मील दूर है। 'ओकी-नो-शिमा' का अर्थ है 'दूर के द्वीप'। इनकी जापानी इतिहास में बड़ा महत्वपूर्ण स्थान रहा है।

श्रेणी:जापान का भूगोल
निर्मल भारत अभियान

निर्मल भारत अभियान भारत सरकार द्वारा शुरू किया गया एक कार्यक्रम था। यह 2020 को शुरु किया गया। का उद्देश्य खुले स्‍थान पर मल त्‍याग की पारम्परिक प्रथा को पूरी तरह समाप्‍त करना है। इसका नाम पहले'सम्पूर्ण स्वच्छता अभियान' था।

 लक्ष्‍य 

  संपूर्ण स्‍वच्‍छता पर्यावरण का सृजन - 2017 तक : एक स्‍वच्‍छ परिवेश की प्राप्ति और खुले स्‍थान पर मल त्‍याग की समाप्ति, जहां मानव मल अपशिष्‍ट का सुरक्षित रूप से प्रबंधन और निपटान किया जाता है।
  उन्‍नत स्‍वच्‍छता प्रथाएं अपनाना - 2020 तक : ग्रामीण क्षेत्रों में रहने वाले सभी लोगों को, खास तौर पर बच्‍चों और देखभालकर्ताओं द्वारा हर समय सुरक्षित स्‍वच्‍छता प्रथाएं अपनाना।
  ठोस और तरल अपशिष्‍ट प्रबंधन - 2022 तक : ठोस और तरल अपशिष्‍ट का प्रभावी प्रबंधन इस प्रकार करना कि गांव का परिवेश हर समय स्‍वच्‍छ बना रहे।

 कार्यनीति 
ग्रामीण क्षेत्रों में इसे प्राप्‍त करने के लिए विभाग ने आने वाले वर्षों के लक्ष्‍यों को पूरा करने के लिए निम्‍नलिखित कार्यनीति बनाई हैं-

  खुले स्‍थान पर मल त्‍याग की पारंपरिक आदत को पूरी तरह समाप्‍त करना और इसे इतिहास की घटना बना देना।
  ठोस और तरल अपशिष्‍ट के सुरक्षित प्रबंधन के लिए प्रणालियों को प्रचालित करना।
  उन्‍नत स्‍वच्‍छता व्‍यवहारों को अपनाने के लिए बढ़ावा देना।
  सुभेद्य समूहों जैसे महिलाओं, बच्‍चों, वृ‍द्ध और विकलांग व्‍यक्तियों पर विशेष ध्‍यान सहित इसकी पहुंच में असमानता को संबोधित करना।
  सुनिश्चित करना कि प्रदाता के पास इस स्‍तर पर सेवाओं की प्रदायगी की क्षमता तथा संसाधन हैं।
  ग्रामीण विकास, स्‍वास्‍थ्‍य, पर्यावरण और सुभेद्य वर्गों से संबंधित सार्वजनिक क्षेत्र एजेंसियों में सहयोग को उद्दीपित करना और समर्थ बनाना।
  कार्यनीति के लक्ष्‍यों को पूरा करने के लिए व्‍यापार, शिक्षा और स्‍वैच्छिक क्षेत्र के भागीदारों के साथ मिलकर कार्य करना।

 बाहरी कड़ियाँ
निर्मल भारत : सभी के लिए संपूर्ण स्‍वच्‍छता
निर्मल भारत अभियान लागू करने के लिए राष्‍ट्रीय विचार–विमर्श

श्रेणी:भारत में सरकारी योजनाएँ
मर्सेलीन बर्टलो

right|thumb|300px|प्रसिद्ध रसायनज्ञ पीईएम बर्टेलो
बर्टलो, पी.ई.एम. (Pierre Eugène Marcellin Berthelot ; 25 अक्टूबर 1827 – 18 मार्च 1907) फ्रांस के रसायनज्ञ तथा राजनेता थे। ऊष्मारसायन के क्षेत्र में थॉमसन-बर्टेलो सिद्धान्त के लिए वे प्रसिद्ध हैं। उन्होने अकार्बनिक पदार्थों द्वारा बहुत से कार्बनिक यौगिकों का संश्लेषण किया। उनकी गणना महान रसायनज्ञों में होती है।

 परिचय 
इनका जन्म पैरिस में एक डॉक्टर के यहाँ हुआ था। इन्होंने पहले इतिहास और दर्शन का अध्ययन किया, फिर विज्ञान की ओर इनकी रुचि बढ़ी। सन् १८५१ में अध्यापक हो गए और शोधकार्य करते रहे। सन् १८५४ में इन्होंने डॉक्टरेट की उपाधि प्राप्त की। सन् १८५९ में कार्बनिक रसायन के प्रोफेसर नियुक्त हुए और इसके छह वर्ष बाद कॉलेज ऑफ़ फ्रांस के अध्यक्ष भी हो गए। पैस्टर की मृत्यु के अनंतर ये ऐकैडमी ऑफ़ सायंसेज़ के स्थायी सचिव बने रहे।

बर्टलो ने कार्बनिक यौगिकों के संश्लेषण के संबंध में अत्यंत महत्वपूर्ण कार्य किए। इनके पहले वैज्ञानिकों की यह धारणा थी कि प्रयोगशाला में कार्बनिक यौगिकों के निर्माण बिना जैवक्रिया (vital activity) असंभव है, किंतु इन्होंने हाइड्रोकार्बन, वसा, शर्करा तथा अन्य यौगिक बनाकर यह सिद्ध कर दिया कि ये सामान्य विधियों से तैयार किए जा सकते हैं। कार्बनिक यौगिकों से संबंधित इनके अनेक शोधपत्र प्रकाशित हुए।

इन्होंने कुछ समय तक विस्फोटकों पर भी कार्य किया। सन् १८७०-७१ में ये फ्रांस की वैज्ञानिक सुरक्षा समिति के अध्यक्ष भी रहे।

इन्होंने अपने जीवन के अंतिम वर्ष रसायन शास्त्र के इतिहास लिखने में व्यतीत किए। इन्होंने कीमियागरी (alchemy) पर पाई जानेवाली प्राचीन ग्रीक तथा अरबी की पुस्तकों का अनुवाद भी कराया और उन्हें कलेक्शन ऑव एंशेंट ग्रीक केमिस्ट्स (Collection of Ancient Greek Chemists) नाम से सन् १८८७-८८ में प्रकाशित किया। इन्होंने और भी पुस्तकें लिखीं, जिनमें सायंस एट फिलॉसोफ़ी (Science et Philosophie) सन् १८८६ में तथा ला रिवोल्यूशन शिमिक लेवॉज़्ये (La Revolution Chimique Lavoisier) सन् १८९० में लिखी गईं, अत्यंत प्रसिद्ध हैं।

श्रेणी:रसायनज्ञ
फन्नी

right|thumb|200px|लकड़ी चीरने के लिए उपयुक्त फन्नी
right|thumb|100px|फन्नी का आदर्श रूप
left|thumb|200px|फन्नी की कार्यसिद्धान्त : बलों का मान एवं दिशा परिवर्तन
फान या फन्नी (wedge) एक सरल उपकरण है जिसमें दो परस्पर झुके हुए तल (नत-तल) होते हैं। यह छः सरल मशीनों में से एक है।

फन्नी का उपयोग दो वस्तुओं को अलग करने, किसी चीज को उठाने या किसी चीज को अपने स्थान पर बनाए रखने के लिए किया जाता है। इसकी विशेषता है कि इसके भोथरे सिरे पर लगने वाले बल को यह अपने नत-तलों के लम्बवत दिशा में लगने वाले बलों के रूप में बदल देती है। फन्नी से मिलने वाला यांत्रिक-लाभ (mechanical advantage) इसके स्लोप की लम्बाई और इसकी चौड़ाई के अनुपात के बराबर होती है।

श्रेणी:यान्त्रिकी
रेडियो दूरदर्शक

right|thumb|300px|१०० मीटर का रेडियो दूरदर्शक
रेडियो दूरदर्शक या रेडियो दूरदर्शी (Radio telescope) एक प्रकार का दिशिक रेडियो ऐण्टेना (directional radio antenna) है जो रेडियो खगोलिकी के क्षेत्र में काम आता है। प्रायः ये परवलीय (पैराबोलिक) आकार के विशाल ऐण्टेना होते हैं जो अकेले या समूह (array) में प्रयुक्त होते हैं। इसी तरह के ऐण्टेना कृत्रिम उपग्रहों को ट्रैक करने तथा उनसे डेटा प्राप्त करने के लिए भी किया जाता है। रेडियो दूरदर्शक प्रकाशीय दूरदर्शक से इस मामले में अलग हैं कि ये विद्युतचुम्बकीय विकिरण के रेडियो आवृत्ति वाले भाग में काम करते हैं न कि 'ड्रिष्य प्रकाश' वाले भाग में। रेडियो वेधशालाएँ प्रायः आबादी वाले स्थानों से बहुत दूर लगायी जाती हैं ताकि रेडियो, टीवी, रैडार आदि का व्यतिकरण (इंटरफेरेम्स) वहाँ कम से कम हो।

सन्दर्भ

बाहरी कड़ियाँ

श्रेणी:रेडियो खगोलशास्त्र
वायुपत्रक

किसी वायुयान के पंख (wing) आदि के अनुप्रस्थ काट (cross-section) के आकार का नाम वायुपत्रक (airfoil या aerofoil) है। वायुयान के पंख के अलावा प्रोपेलर, रोटर या टर्बाइन के ब्लेड के अनुप्रस्थ काट के आकार को भी वायुपत्रक कहते हैं। इस आकार का बहुत महत्व है क्योंकि गति के समय बलों का परिणाम व दिशा इस पर निर्भर करती है।
right|thumb|300px|इस वायुयान के पंख के सबसे दाहिनी ओर इसके अनुप्रस्थ काट का प्रोफाइल (वायुपत्रक) दिखाई दे रहा है।
left|thumb|300px|एक वायुपत्रक

center|600px|thumb|वायुपत्रकों के कुछ उदाहरण

left|thumb|300px|NACA 0012 के परितः (इर्दगिर्द) स्ट्रीमलाइनों की दशा

right|thumb|300px|लिफ्ट-ड्रैग ग्राफ

श्रेणी:वायुगतिकी
कर्षण (इंजीनियरी)

right|thumb|300px|रोल करके चलती हुई वस्तु पर लगने वाले बल
किसी वस्तु को किसी समतल पर चलाने के लिए लगाया गया बल कर्षण (Traction या tractive force) कहलाता है। यह बल मुख्यतः शुष्क घर्षण को जीतने के लिए लगाना पड़ता है।

 विविध प्रकार के कर्षण 
right|thumb|300px|जर्मनी के DB E 40 शृंखला कर्षण मोटर उनसे घुमाए जाने वाले दो पहिए। इसके लिए एक-फेजी सीरीज मोटर का उपयोग किया गया है।
 ली गयी ऊर्जा के आधार पर 
 भाप कर्षण
 डीजल कर्षण
 विद्युत कर्षण

 बल लगाने के स्थान के आधार पर 
 आगे के पहिये की ड्राइव वाला
 पीछे के पहिये की ड्राइव वाला
 स्वतंत्र ड्राइव (प्रत्येक पहिये के लिये एक ड्राइव)
 सम्पूर्ण कर्षण

 अन्य 
 मानव कर्षण
 पशु कर्षण
 केबल कर्षण

 इन्हें भी देखें
कर्षण (भौतिकी)
विद्युत कर्षण
कर्षण मोटर

श्रेणी:बल
श्रेणी:यान तकनीकी
खर्ग

right|thumb|खर्ग नखलिस्तान की स्थिति (नीचे वाले भाग के केन्द्र में)
खर्ग (Kharga Oasis ; मिस्री अरबी : الخارجة el-Ḵarga उच्चारण [elˈxæɾɡæ]) मिस्र के पाँच नखलिस्तानों में से सबसे दक्षिणी नखलिस्तान है।

 परिचय 
यह नखलिस्तान उत्तरदक्षिण १०० मील लंबा और पूर्वपश्चिम १२ से ५० मील चौड़ा, १८,००० वर्गमील विस्तृत है। यहाँ वर्षा बिल्कुल नहीं होती और न कोई प्राकृतिक जल स्रोत ही है किंतु लीबिया के रेगिस्तान के नीचे दबे छिद्रयुक्त बलुए पत्थर से रिसते पानी के अनेक कुएँ हैं। इस नखलिस्तान में खजूर के विस्तृत बगीचे हैं। यहाँ सुपारी और झाऊ में भी कुछ वृक्ष हैं।

यहाँ के निवासी बर्बर कबीले के हैं, जो चावल, जौ और गेहूँ पैदा करते हैं। खेती के अतिरिक्त यहाँ खजूर के छिलके और रेशे से चटाई और टोकरी बनाने का भी उद्योग होता है। १९०६ में बोरिंग द्वारा जल प्राप्तकर भूमि को उपजाऊ बनाने का प्रयास जारी है।

पुरा प्रस्तर युग में यहाँ लोगों के रहने का प्रमाण मिलता है और वन प्रस्तर युग के अवशेष यहां मिले हैं। फिराऊ न के काल में समझा जाता था कि वहाँ भूत रहते थे। सत्ताइसवें ईरानी वंश के शासकों के समय इस भूभाग को आर्थिक दृष्टि से विकसित करने के प्रयास हुए। दारा (डेरियस) के समय के वन १४२ फुट लंबे और ६३ फुट चौड़े अमेन के मंदिर के अवशेष यहाँ मिले हैं। नखलिस्तान के पूर्वी निकास के पास गिर्गा के रास्ते में एक विशाल रोमन दुर्ग के अवशेष है। असियुत की सड़क पर एक भव्य रोमन स्तंभ मंडप है। खर्ग नगर से, जो इस नखलिस्तान का मुख्य नगर है, कुछ दूर पर इसाइयों का कब्रिस्तान है जिसमें लगभग २०० चौकोर समाधि भवन है। उनमें से अधिकांश में ममी (सुरक्षित शव) रखे पाए गए हैं। मिस्र के ईसाई इस प्राचीन प्रथा का बहुत दिनों तक पालन करते रहे।

खर्ग नगर खजूर के जंगलों के बीच बसा हुआ नगर है। वहाँ कच्चे ईटों के बने मकान हैं। गलियाँ टेढ़ी मेढ़ी और सँकरी है। कुछ सड़कें पत्थर काटकर बनाई गई हैं। समझा जाता है कि हिरादोतस ने नखलिस्तान के इसी नगर का उल्लेख किया है जो थेबीज से सात दिन की यात्रा के मार्ग पर स्थित था। उसे यूनानियों ने आर्शीवाद का द्वीप कहा है। रोमन काल में और उससे पूर्व फिराऊनों के समय यहाँ देश से निर्वासित लोग भेजे जाते थे।

श्रेणी:मिस्र का भूगोल
फलोद्यान

thumb|right|इंग्लैंड का एक सेबों का बाग

खाद्य उत्पादन की दृष्टि से लगायी गये पेड़ों एवं झाड़ियों के समूह को फलोद्यान (फल + उद्यान ; orchard) कहते हैं। इनमें वे पेड़ होते हैं जो फल या मेवे उत्पन्न करते हैं जिनको बेचकर कमाई की जा सकती है।

कई बार फलौद्यान एक बड़े उद्यान का एक हिस्सा होते हैं, जहां वे न सिर्फ उद्यान को सौंदर्य प्रदान करते हैं अपितु फलों के उत्पादन से पालक को आर्थिक लाभ भी होता है। 

 इन्हें भी देखें
फलों की खेती

श्रेणी:उद्यान विज्ञान और बाग़बानी
वडकुनाथन मन्दिर

वडकुनाथन मंदिर केरल के त्रिशूर नगर में स्थित एक प्राचीन शिव मंदिर है। इसे 'टेंकैलाशम' (तमिल: தென் கைலாயம்) तथा 'ऋषभाचलम्' भी कहते हैं।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"The Rough Guide to South India and Kerala," Rough Guides UK, 2017, ISBN 9780241332894

 परिचय 
त्रिश्शूर एक खूबसूरत प्राचीन शहर और केरल की सांस्कृतिक राजधानी है। भूतपूर्व कोचिन रियासत के महाराजा राम वर्मा (९ वां) (शक्तन तम्बुरान) (1790 – 1805) के समय त्रिश्शूर ही रियासत की राजधानि भी रही। नगर के मध्य में ही 9 एकड में फैला ऊंचे परकोटे वाला एक विशाल शिव मंदिर है जिसे वडकुनाथन कहते हैं। वडकुनाथन से तात्पर्य “उत्तर के नाथ” से है जो 'केदारनाथ' ही हो सकता है। प्राचीन साहित्य में इस बात का उल्लेख मिलता है कि इस मन्दिर में आदि शंकराचार्य के माता पिता ने संतान प्राप्ति के लिए अनुष्ठान किये थे। एक और सबंध भी है। यहाँ आदि शंकराचार्य की तथाकथित समाधि भी बनी है और उसके साथ एक छोटा सा मंदिर जिसमे उनकी मूर्ति भी स्थापित है। उल्लेखनीय है कि आदि शंकराचार्य की एक समाधि केदारनाथ मंदिर के पीछे भी है। वडकुनाथन के इस मंदिर के चारों तरफ 60 एकड में फैला घना सागौन का जंगल था जिसे शक्तन तम्बुरान ने कटवा कर लगभग ३ किलोमीटर गोल सडक का निर्माण करवाया था। यही आज का स्वराज राउंड है। किसी विलिचपाड (बैगा) के यह कह कर प्रतिरोध किये जाने पर कि ये जंगल तो शिव जी की जटाएं हैं, उस राजा ने अपने ही हाथ से उस बैगे का सर काट दिया था। इसी मंदिर के बाहर अप्रेल/मई में पूरम नामका उत्सव होता है जिसे देखने विदेशियों सहित लाखों लोग आते हैं।

 इन्हें भी देखें 
 त्रिस्सूर
 त्रिस्सूर ज़िला

 सन्दर्भ 

श्रेणी:केरल में हिन्दू मन्दिर
श्रेणी:त्रिस्सूर ज़िला
कांगड़ा विधानसभा निर्वाचन क्षेत्र, हिमाचल प्रदेश

कांगड़ा विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। काँगड़ा जिले में स्थित यह निर्वाचन क्षेत्र अनारक्षित है।  2012 में इस क्षेत्र में कुल 68,243 मतदाता थे। 

 विधायक 

चुनाव वर्षसदस्यछायाचित्रदल1967  हरि राम भारतीय राष्ट्रीय कांग्रेस1972 1977 प्रताप चौधरी जनता पार्टी1982  विद्या सागर चौधरी  भारतीय जनता पार्टी1985 19901993  दौलत राम  भारतीय जनता पार्टी1998  विद्या सागर चौधरी  भारतीय जनता पार्टी2003  सुरिंदर कुमार भारतीय राष्ट्रीय कांग्रेस2007  संजय चौधरी  बहुजन समाज पार्टी2012  पवन कुमार काजल  निर्दलीय2017  भारतीय राष्ट्रीय कांग्रेस

चुनावी आंकड़े

2012 के विधानसभा चुनाव में पवन काजल इस क्षेत्र के विधायक चुने गए।

 वर्षचुने गये विधायकपार्टी संबद्धताकुल पंजीकृत मतदातामतदान %बढ़त से जीत 2012  पवन काजल  निर्दलीय 68,243  73.9  563 2007  संजय चौधरी  बसपा 76,470  70.7 1,309  2003  सुरिंदर कुमार  कांग्रेस  67,394  71.9  5,033  1998  विद्या सागर चौधरी  भाजपा  58,397  71.4  7,211  1993  दौलत राम  कांग्रेस  52,314  72.9  6,316  1990  विद्या सागर  भाजपा  48,119  70  16,830  1985  विद्या सागर भाजपा  36,460  71  2,643  1982  विद्या सागर  भाजपा  33,816  74.4  7,709  1977  प्रताप चौधरी  जनता पार्टी  30,655  62.2  1,900 

कालक्रम

 इन्हें भी देखें
 कांगड़ा लोक सभा निर्वाचन क्षेत्र
 हिमाचल प्रदेश के विधानसभा निर्वाचन क्षेत्रों की सूची

 बाहरी कड़ियाँ
 हिमाचल प्रदेश मुख्य निर्वाचन अधिकारी की आधिकारिक वेबसाइट

 सन्दर्भ 

श्रेणी:हिमाचल प्रदेश के विधानसभा निर्वाचन क्षेत्र
जय हो (फ़िल्म)

जय हो 2014 में प्रदर्शित भारत की हिन्दी एक्शन नाटक फ़िल्म है जिसके निर्देशक सुहेल ख़ान एवं निर्माता सुनील लुल्ला के साथ सुहेल ख़ान हैं। इसमें सलमान ख़ान और नवोदित कलाकार डैज़ी शाह के साथ साना खान और सुनील शेट्टी ने प्रमुख अभिनय किया है। फ़िल्म में तबु ने सलमान की बहन का अभिनय किया है जबकि डैनी डेन्जोंगपा ने मुख्य खलनायक की भूमिका में अभिनय किया है। फ़िल्म 2006 की तेलुगू फ़िल्म स्टालिन की पुनर्कृत्ति है। फ़िल्म 24 जनवरी 2014 को जारी की गई।
 पटकथा 
जय अग्निहोत्री (सलमान ख़ान) एक बहुत दिलेर और सिद्धान्तवादी सेना अधिकारी है। वह अपने वरिष्ठ अधिकारियों की अवमानना के आरोप में सेना से निलंबित कर दिया जाता है।
 कलाकार 
 सलमान ख़ान - मेजर जय अग्निहोत्री (पूर्व सेना अधिकारी)
 तबु - गीता अग्निहोत्री (जय की बड़ी बहन)
 सुनील शेट्टी - कर्नल अर्जुन कौल (विस्तारित कैमियो)
 डैनी डेन्जोंगपा - गृहमंत्री दशरथ सिंह
 सना खान - कविता सिंह पाटिल (दशरथ की पुत्री)
 डैज़ी शाह - रिंकी शाह
 नादिरा बब्बर - सुलोचना अग्निहोत्री (जय की माँ)
 जेनेलिया डिसूज़ा - पूजा (कैमियो)
 मुकुल देव - श्रीकांत पाटिल (दशरथ का दामाद व पार्टी कार्यकर्त्ता)
 महेश ठाकुर - रेहान
 रेशम टिपनिस - रिंकी की माँ
 अस्मित पटेल - सुमित
 यश टोंक - बाबु
 हारुण क़ाज़ी - दशरथ का पुत्र
 मोहनीश बहल - मुख्यमंत्री अशोक प्रधान
 महेश मांजरेकर - रिक्शा चालक
 आदित्य पंचोली - इंस्पेक्टर कदम (भ्रष्ट अधिकारी 1)
 शरद कपूर - इंस्पेक्टर सिद्दीकी (भ्रष्ट अधिकारी 2)
 पुलकित सम्राट - इंस्पेक्टर अभय राजपूत (ईमानदार पुलिस कर्मचारी)
 ट्यूलिप जोशी - मिसिज़ डिसूज़ा
 वरुण बडोला - मिस्टर डिसूज़ा
 नौहीद सेरुसी - सिमरन
 विकास भल्ला - रोहन (पूजा का भाई)
 ब्रूना अब्दुल्लाह - ऐनी
 सुदेश लहरी - पण्डित
 संतोष शुक्ला - मानिक

 विकास और संवर्धन 
2012 में सोहेल खन ने तेलगू फिल्म स्टालिन का रीमेक बनाने की घोषणा की थी। पहले इस फिल्म का नाम मेंटल रखा गया था। इस फिल्म की शूटिंग 27 फ़रवरी 2013 को शुरु होनी थी। ..पर हुई मार्च मे। और इस फिल्म का नाम परिवर्तन होकर जय हो रख दिया गया। इस फिल्म के बारे में अफवाहे उड़ी थी की यह फिल्म केवल 3 डी फार्मेट में ही दिखाई जायेगी।
 
 संगीत 

फ़िल्म जय हो का संगीत साजिद-वाजिद, देवी श्री प्रसाद और अमाल मलिक ने तैयार किया है। साजिद वाजिद ने फ़िल्म के 3 गाने रिकॉर्ड किये जबकि अमाल मलिक ने 1 गीत का निर्माण किया। एक गीत संगीत निर्देशक हिमेश रेशमिया ने गाया है जिसका संगीत साजिद-वाजिद ने तैयार किया। सभी गीत आयट्यून्स पर 24 दिसम्बर 2013 को जारी किये गये जिसमें 9 गीत शामिल थे।

 सन्दर्भ 

 बाहरी कड़ियाँ

 बीबीसी हिन्दी पर फ़िल्म समीक्षा।

श्रेणी:2014 में बनी हिन्दी फ़िल्म